|  |
| --- |
| **SLOVENŠČINA**  MOJ DELOVNI DAN – tvorjenje besedila    Vzemi šolsko pisanko in z rdečim pisalom zapiši naslov MOJ DELOVNI DAN  Danes boš opisal, kako poteka tvoj dan. Še enkrat preberi zgodbo o urarju in na podoben način zapiši, kako poteka tvoj dan od jutra do večera.  **Pred začetkom pisanja ponovi pravila pisanja in bodi pozoren na:**  **Rabo velike začetnice,**  **pravilen zapis besed,**  **presledek med besedami,**  **končno ločilo,**  **čitljivost zapisa,**  **estetskost zapisa (lepa pisava).**  Na koncu še enkrat preberi besedilo in popravi napake.   * Pazi še:   Da zgodba ima začetek, nadaljevanje, zaključek,  v zgodbi si dogajanja sledijo,  zgodba je smiselna,  celotna zgodba je napisana v istem času in  ne uporabljaj dvogovora (ne sprašuj in odgovarjaj).  Komaj čakam, da ko se vrnemo v šolo, preberem tvojo zgodbo. |
| **ŠPORT**   * Pripravi si uro. Lahko se postaviš tako, da jo gledaš. * Teci na mestu – Velik kazalec naj naredi dva kroga, šele potem se ustavi. * Naredi 10 različnih razgibalnih vaj. Vsako vajo ponovi 10 krat.   Še veš? – Najprej za glavo, nato ramena, roke, hrbet, trebuh, boke, noge, pa še kakšno na tleh naredi. |
| **MATEMATIKA**  Pri prvi nalogi potrebuješ pomoč staršev ali starejše sestre, brata, da ti merijo čas.   * Zamiži in vstani. Ko misliš, da je pretekla 1 minuta, se usedi.   Si bil dovolj natančen?  Katere dejavnosti trajajo približno 1 minuto?  Kaj lahko narediš v 1 minuti?   * Ob uri ponovi, kaj kaže mali in kaj veliki kazalec.   Poglej številčnico in ugotovi, na koliko enot je razdeljena.  1 ura ima 60 minut in vsaka črtica predstavlja 1 minuto.   * **SDZ 2, str. 39** Naloga na modri podlagi   Še enkrat si na uri oglej, kako je razdeljena številčnica na minute.  Minuto krajše zapišemo **min**.  6. naloga Ocenite, koliko časa trajajo navedene dejavnosti. Svoje **ocene najprej zapiši**.  Nato z uro izmeri, koliko časa trajajo v resnici in meritve zapiši v tabelo.  7. in 8. naloga reši računski zgodbi. **Pri računu in odgovoru ne pozabi uporabiti kratice min.**   * **SDZ 2, str. 40**   9. naloga Minute napiši z dogovorjeno kratico: 8 minut = 8 min.  10. naloga Primerjaj količine in vstavi ustrezen znak <, >, =.  11. naloga Zapiši števila, tako da veljajo znaki za velikostne odnose.  12. naloga Računaj z minutami. **Pozoren bodi zapis merske enote.**  13. in 14. naloga Preberi in reši nalogi z besedilom. |
| **LIKOVNA UMETNOST**  ***Kartonska ura***(potrebuješ učni list iz prozorne mape-NAREDI SVOJO URO)   * Pripravi si delovni prostor. * Pripravi material, ki ga potrebuješ za izdelavo kartonske ure. Namesto tempera barvic lahko uporabiš katerekoli druge barvice. Daljši minutni kazalec mora biti rdeč, krajši urni kazalec pa moder. * Po navodilih samostojno izdelajo kartonsko uro. **Namesto razcepke lahko uporabiš žebljiček, s katerim pritrdiš kazalca. Zadaj žebljiček zaščiti s plutovinastim zamaškom.** * Po potrebi ti lahko starši pomagajo. * Po končanem delu pospravi za seboj. |

